ചലഞ്ചർ ഡീപ്പ്

ഇതുവരെ കണ്ടെത്തിയതിൽ വെച്ച് ഭൂമിയിലെ ഏറ്റവും ആഴമേറിയ പ്രദേശമാണ്‌ ചലഞ്ചർ ഡീപ്പ്. ശാന്തസമുദ്രത്തിലെ മരിയാന ട്രഞ്ചിലാണ്‌ 11,033 മീറ്റർ ആഴമുള്ള ചലഞ്ചർ ഡീപ്പ് സ്ഥിതി ചെയ്യുന്നത്. ബ്രിട്ടീഷ് സർവേ കപ്പലായ എച്ച്.എം.എസ്. ചലഞ്ചറാണ്‌ 1875-ൽ ഇത് കണ്ടെത്തിയത്. 1960 ജനുവരി 23 നു സ്വിസ് പര്യവേഷകനായ ജാക്വസ് പിക്കാർഡും അമേരിക്കൻ പര്യവേക്ഷകനായ ഡോൺ വാൽഷും ചലഞ്ചർ ഡീപ്പിന്റെ അടിത്തട്ടിൽ എത്തിച്ചേർന്നു. 26 മാർച്ച് 2012 ന് ഹോളിവുഡ് ചലച്ചിത്രകാരൻ ജയിംസ് കാമറൂൺ  ഡീപ്സീ ചാലഞ്ചർ എന്ന സമുദ്രാന്തർ വാഹനത്തിൽ ചാലഞ്ചർ ഡീപ്പിലെ  35,756 അടി തഴ്ചയിൽ പര്യവേക്ഷണം നടത്തി.

അവലംബം

വർഗ്ഗം:ഓഷ്യാനിയ
വർഗ്ഗം:ശാന്തസമുദ്രം